**Oznámenie o pridelení ubytovania - 1. roč. Bc., 1. roč. Mgr. a vyššie roč. dodatočne doruč. (2. kolo)**

**OZNÁMENIE O PRIDELENÍ UBYTOVANIA**

**Zoznam študentov, ktorým bolo pridelené/nepridelené ubytovanie v akademickom roku 2018/2019 - 2. kolo**

Komisia pre ubytovanie študentov Trnavskej univerzity v Trnave (ďalej len „komisia“) na svojom zasadnutí dňa **8. augusta 2018** pridelila/nepridelila miesta na ubytovanie študentom, ktorí nastupujú v akademickom roku 2018/2019 **do 1. ročníka Bc. a  Mgr. štúdia a študentom vyšších ročníkov**, ktorí si podali žiadosť o ubytovanie **dodatočne**.

**VŠETCI ŠTUDENTI, KTORÝM BOLO PRIDELENÉ UBYTOVANIE, SÚ POVINNÍ SVOJ ZÁUJEM O PRIDELENÉ UBYTOVANIE POTVRDIŤ ZASLANÍM VYPLNENEJ NÁVRATKY.**

Podpísanú návratku **je potrebné doručiť osobne na ubytovacie oddelenie Študentského domova Petra Pázmaňa** (Rybníková 13A, Trnava) **alebo doporučenou zásielkou na adresu: Trnavská univerzita v Trnave, Komisia pre ubytovanie študentov, Hornopotočná 23, 918 43 Trnava**

**najneskôr do 17. augusta 2018.**

**Vzhľadom k obmedzenému počtu ubytovacích kapacít Vám mohlo byť pridelené i iné, ako Vami požadované ubytovacie zariadenie. Doručením podpísanej návratky súhlasíte s prideleným ubytovacím zariadením.**

**NEDORUČENIE PODPÍSANEJ NÁVRATKY BUDE POVAŽOVANÉ ZA ODMIETNUTIE PRIDELENÉHO UBYTOVANIA!**

**POUŽITÉ SKRATKY UBYTOVACÍCH  ZARIADENÍ** si môžete pozrieť [**TU**:](https://www.truni.sk/navratka-3)

[**ZOZNAM ŠTUDENTOV S PRIDELENÝM UBYTOVANÍM – 1. roč. Bc.**](https://www.truni.sk/navratka-3)

[**ZOZNAM ŠTUDENTOV S PRIDELENÝM UBYTOVANÍM – 1. roč. Mgr.**](https://www.truni.sk/navratka-3)

[**ZOZNAM ŠTUDENTOV – dodatočne doruč. vyššie roč.**](https://www.truni.sk/navratka-3)

**TLAČIVO NÁVRATKY** si môžete stiahnuť [**TU**:](https://www.truni.sk/navratka-3)

**Študenti, ktorým ubytovanie nebolo pridelené**, môžu svoj záujem **o uvoľnené ubytovacie miesta** potvrdiť zaslaním **e-mailu na adresu ubytovacej komisie**. Do e-mailu treba uviesť: meno, priezvisko, fakultu, ročník, stupeň štúdia a o ktoré ubytovacie zariadenie máte záujem.

Tieto žiadosti, spolu so žiadosťami **študentov prijatých na štúdium dodatočne** budú posudzované v **3. kole** na  zasadnutí komisie dňa **12. 9. 2018** a ubytovanie im môže byť pridelené **iba na uvoľnené ubytovacie miesta**.

Študentom, ktorí si podali **Žiadosť o zmenu ubytovania**, príp. **Odvolanie voči nepridelenému ubytovaniu** bude odpovedané e-mailom.

Bližšie informácie o ubytovacích zariadeniach môžete nájsť na webovej stránke Trnavskej univerzity v sekcii Informácie pre študentov → Ubytovanie → Ubytovne - základné informácie  **(budú priebežne aktualizované)**
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Kontakt pre ubytovanie:
Komisia pre ubytovanie študentov, Hornopotočná 23, 918 43  Trnava,
e-mail: ubytovacia.komisia@truni.sk